kardosdrur/scandi-wiki huggingface dataset:
Kelly Macdonald

Kelly Macdonald (født 23. februar 1976) er en skotsk skuespillerinde, som blandt andet har vundet en Emmy i kategorien Bedste kvindelige birolle.

Tidlige år 
Macdonald blev født i Glasgow i Skotland. Hendes mor arbejdede i en tøjbutik. Hendes forældre blev skilt, da hun var ung. Hun og hendes lillebror blev opdraget af hendes mor i byen Newton Mearns, omkring en mil sydvest for Glasgow. Familien flyttede ofte, da hun var barn, fordi de var fattige.
Macdonald forlod hjemmet, da hun var 17 år gammel. Hun læste kurser i skole, mens hun boede sammen med en ven i Glasgow. Men snart afsluttede hun sine studier. Macdonald viste interesse i at komme ind på en dramauddannelse, men hun søgte aldrig på grund af frygt for ikke at passe ind på grund af sin generthed.

Karriere 
Macdonald begyndte sin karriere ved at arbejde i en bar. Hun så en brochure, der reklamerede for de åbne auditions til filmen Trainspotting. Hun fik rollen som Dianne, en mindreårig pige til Renton, spillet af Ewan McGregor.

Blandt de seneste roller kan det nævnes, at hun spillede en reporter i The Hitchhiker's Guide to the Galaxy, og en rolle som en skuespiller, der spillede Peter Pan i Finding Neverland. Hun havde også en stor rolle i Robert Altman's Gosford Park, hvor hun spillede jomfru.

På TV har hendes mest bemærkelsesværdige roller været i to BBC-dramaer, henholdsvis Paul Abbotts serie Den tredje kraft fra 2003 og Richard Curtis The Girl in the Café fra 2005. Begge serier blev instrueret af David Yates og med Bill Nighy i hovedrollen. For hendes rolle i The Girl in the Café blev Macdonald i 2006 nomineret til en Golden Globe og vandt en Emmy.

Macdonald havde hovedrollen som tjenestepigen Evangeline i filmen Nanny McPhee fra 2005, og A Cock and Bull Story, hvor hun spillede kæreste med alter ego til rollen spillet af Steve Coogan.

I 2007 spillede Macdonald med i Coen Brothers Oscar-vindende No Country for Old Men, hvor hun spillede hustru til filmens hovedperson. Macdonalds agent troede først, at den rolle ikke ville passe hende. Macdonald måtte kæmpe for at få rollen. Hendes vedholdenhed bar frugt, og hun blev nomineret til en BAFTA Award for bedste kvindelige birolle. I 2008 spillede hun Dr. Paige Marshall i filmen Choke.

Macdonald spillede også karakteren Margaret Schroeder i den kritikerroste amerikanske dramaserie Boardwalk Empire. Hun blev nomineret til en Golden Globe for rollen i 2010.

Privatliv 
I august 2003 blev Macdonald gift med bassist Dougie Payne, der spiller med i bandet Travis. Parret bor i London og har en søn, Freddie Peter Payne, født den 9. marts 2008.

Film

Tv

Computerspil

Referencer

Eksterne henvisninger 
 

Skuespillere fra Skotland
Personer fra Glasgow
Joe Farrell

Joseph Carl Firrantello (kendt som Joe Farrell) (16. december 1937 i Chicago Heights, Illinois – 10. januar 1986 i Los Angeles, Californien, USA) var en amerikansk saxofonist og fløjtenist af italiensk afstamning. Han er mest kendt for sit virke i Elvin Jones og Chick Coreas grupper fra sidst i 60'erne og op gennem 70'erne. Farrell spillede og indspillede også med Thad Jones og Mel Lewis' big band, Charles Mingus, Jaki Byard og Andrew Hill. Han var en meget benyttet saxofonist op igennem 70'erne og til sin død i 1986. Farrell har indspillet med et hav af Jazzmusikere , og han har ligeledes indspillet en række plader i sit eget navn.

Diskografi 
 Joe Farrell – Joe Farrell Quartet
 Joe Farrell – Outback
 Joe Farrell – Skateboard Park
 Joe Farrell – Upon This Rock
 Joe Farrell – Penny Arcade
 Joe Farrell – Canned Funk
 Joe Farrell – Moon Germs
 Joe Farrell – Farrell´s Inferno (Live)
 Joe Farrell – Night Dancing
 Joe Farrell – La Cathedral Y El Toro
 Joe Farrell – Sonic Text
 Joe Farrell – Someday
 Joe Farrell & George Benson – Benson / Farrell
 Joe Farrell & Sam Most – Flute Talk
 Joe Farrell & Art Pepper – Darn That Dream
 Joe Farrell & Louis Hayes – Vim n Vigor

Udvalgt Diskografi som Sideman 
 Thad Jones / Mel Lewis big band – Consumation
 Thad Jones / Mel Lewis big band – Central Park North
 Thad Jones / Mel Lewis big band – Live at The Village Vanguard
 Elvin Jones – Putting It Together 
 Elvin Jones – The Ultimate 
 Elvin Jones – Coallition 
 Elvin Jones – Polycurrents
 Elvin Jones – Live at Townhall
 Elvin Jones – Mary go round
 Elvin Jones – Genesis
 Return to Forever – Live 1978
 Chick Corea – The Leprechaun
 Chick Corea – Friends
 Chick Corea – The Mad Hatter
 Chick Corea – Secret Agent
 Chick Corea – Tap Step

Saxofonister fra USA
Fløjtenister fra USA
Jazzmusikere fra USA
Personer fra Chicago
Stine Kronborg

Stine Kronborg Mikkelsen (født 16. marts 1979) er en dansk koreograf, tv-vært, sanger og model. Født i Stege og opvokset i Nakskov. Førhen I Australien har hun læst en diploma i Sports Coaching. Kronborg har været med i pigegruppen Fem@le, der blandt andet hittede med Lambada, Centrefold, Leaving On A Jetplane og Lollipop. Derudover har hun været danser og korsanger for popgruppen Infernal, samt fast koreograf for sangerinden Medina. Stine Kronborg er også kendt som vært på The Voice Tv og er eks-kæreste til René Dif.

I foråret 2010 var Stine Kronborg blandt de 3 dommere i TV2's danse/slanke program De Fede Trin, sammen med Silas Holst og Bill Holmberg. Efteråret 2010 en del af Sportsteamet i TV3's Fangerne på Fortet, hvor hun sammen med håndboldspillerne Jakob Green og Rikke Hørlykke, samt fodboldlegenden John Faxe Jensen formåede at kæmpe sig til finalen. Stine opnåede også at komme på Landsholdet i Zulu Djævleræs i 2009, hvor hun kørte sammen med skuespilleren Said Chayesteh. Og i Zulu Djævleræs 2010 kan man opleve hende som kørelærer i programmet.  I 2013 sprang hun ud som gæstedommer og senere deltager i Paradise Hotel (Danmark, sæson 9).

I 2002 var Stine Kronborg en del af balletten i Cirkus Revyen, sammen med bl.a Karina Frimodt og Nicklas Bendixen. Stine Kronborg var med til at gøre pole dance populært i Danmark og rejste i 2010 til Australien for at træne hos verdens største pole skole Bobbi's Pole Studio, men er aldrig vendt hjem igen. Stine var blandt de 12 finalister i den internationale pole konkurrence 'Pole Art 2010' der blev afholdt i Stockholm. Hun har siden deltaget i de Australske Showgirls konkurrencer 'Miss Burlesque Australia' & 'Miss Nude Sydney', hvor hun vundet titlerne: ’Hottie of the year 2011’., 'Miss Burlesque Melbourne 2012' og vinder af 'Miss Nude Sydney 2012'. Stine Kronborg var blandt finalisterne i Miss Pole Dance Australia 2013's NSW heat og blev udtaget til det store åbnings nummer af den nationale finale Miss Pole Dance Australia 2013, hvor hun dansede side om side med Australiens bedste pole dansere.

Referencer

Eksterne henvisninger 
 

Koreografer fra Danmark
Tv-værter fra Danmark
Sangere fra Danmark
Modeller fra Danmark
Dansere fra Danmark
Deltagere i Paradise Hotel (Danmark)
Elizabeth Hurley

Elizabeth Hurley (født 10. juni 1965) er en engelsk model og skuespillerinde.

Hun blev verdensberømt via sit forhold til Hugh Grant, især da hun i 1994 til en filmpremiere ledsagede ham i en fræk kjole holdt sammen af sikkerhedsnåle. Forholdet varede fra 1987 til 2000. Senere ægtede hun den indiske milliardær Arun Nayar, men vækker stadig opsigt med udfordrende tøj.

Hun har desuden markeret sig i filmene Austin Powers: International Man of Mystery (1997), Austin Powers: The Spy Who Shagged Me (1999) og Forhekset (2000).

Litteratur / kilder 
 Nicolas Barbano: Hugh Grants kone klædt af (PS Pige-Special nr. 3, 1996)

Noter

Eksterne henvisninger 

 
 

Skuespillere fra England
Fotomodeller fra England
Colm Meaney

Colm J. Meaney (/ cɔləm / eller / cɔlm̩ /, irsk for "Duen") (født 30. maj 1953 i Dublin i Republikken Irland) er en irsk skuespiller, bedst kendt for at spille Miles O'Brien i Star Trek: The Next Generation og Star Trek: Deep Space Nine. 

I 1996 spillede han en af de centrale skuespillere i den irske komedie, The Van – en hotdog vogn til forstyrrelser. Van er en af Roddy Doyles film. Den anden er The Snapper og The Commitments. Alt er indspillet i Dublin og beskæftiger sig med familie Rabitte.

Han begynte studere skuespilkunst da han var 14 år gammel, og han startede på Abbey Theater School of Acting efter gymnasiet. Han var medlem af det irske National Theater og tilbragte de næste otte år i England, hvor han turnerede med flere teater selskaber. Meaney's første tv-optræden var i Z Cars på BBC One i 1978.

Han havde også gæsteroller i, blandt andet ting, Remington Steele og Moonlightning, før han begyndte en succesfuld filmkarriere. Han modtog en Golden Globe-nominering for bedste skuespiller i The Snapper. I de seneste år har han spillet Cowen, leder af Genier, i tre episoder af Stargate Atlantis, og han havde en gæst rolle på Law & Order: Criminal Intent.

Han er ikke relateret til science fiction-forfatteren John Meaney, selvom sidstnævnte har en bror, der også er opkaldt Colm.

Han var gift med den irske skuespillerinde Bairbre Dowling, men de er nu skilt. Han er en fan af Dublins gæliske fodboldhold.

han var også med i Con Air

Eksterne henvisninger 

 

Skuespillere fra Irland
Personer fra Dublin
Deirdre O'Kane

Deirdre O'Kane (født 25. marts 1968 i Dundalk, Irland) er en irsk standupkomiker og skuespiller. Hun er gift med instruktøren og manuskriptforfatteren Stephen Bradley.

Karriere

Standup 
Hun begyndte sin karriere som komiker i 1996 og kom samme år i finalen i BBC New Comedy Awards. Hun har optrådt på Edinburgh Festival hvert år siden 2001, og hun har optrådt på Kilkenny Cat Laughs Comedy Festival. Hun har turneret i udlandet og har optrådt i Melbourne, Hong Kong, Mellemøsten, Prag, Brussel og London.

Teater 
O'Kane begyndte sin karriere som skuespiller og har spillet på alle store teatre i Irland og været på turné i Australien, Canada og Storbritannien.

Film 
O'Kane har medvirket i filmene Intermission (2003), Inside I'm Dancing (2004) og Noble (2014).

TV 
I 2000 var O'Kane vært på tv-showet The Lounge på RTE, hvor hun optrådte og præsenterede andre komikere som fx Rich Hall, Adam Hills, Jeff Green og Dara Ó Briain. Hun spillede også rollen som Fiona i Owen O'Neills sit-com The Fitz på BBC. I 2001 medvirkede hun i den satiriske dokumentar Paths to Freedom.

Referencer

Eksterne henvisninger 
 

Skuespillere fra Irland
Mel Lewis

Mel Lewis (født som Melvin Sokoloff 10. maj 1929 i Buffalo, New York – 2. februar 1990 i New York, USA) var en amerikansk jazztrommeslager og orkesterleder af russisk afstamning.

Han er bedst kendt som trommeslager i Thad Jones/Mel Lewis Big Band, et orkester som han ledte i fællesskab med Thad Jones, indtil Jones flyttede til Danmark i 1978,
hvorefter han overtog lederskabet og førte orkesteret videre under navnet The Mel Lewis Orchestra.

Lewis spillede i sine yngre år med folk som Stan Kenton, Marty Paich, Bill Holman etc. Selvom Lewis kunne spille i alle stilarter indenfor jazzen, var det som big band-trommeslager han blev mest kendt.

Eksterne henvisninger 
 
 Biografi af Mel Lewis på drummerworld.com

Trommeslagere fra USA
Jazzmusikere fra USA
Personer fra New York
Above & Beyond

Above & Beyond er en britisk trancegruppe dannet i 2000 af Jono Grant, Tony McGuinness og Paavo Siljamäki. Gruppen producerede tidligere i subgenrene Uplifting trance, men beskæftiger sig nu mere med Progressive og Deep som de udgiver på deres to pladeselskaber Anjunabeats og Anjunadeep. I 2009 blev gruppen placeret på deres hidtidige højeste placering, som nummer 4 i det engelske musikmagasin DJ Magazine's liste over de 100 bedste DJ's i verden.

Gruppen startede i 2004 et radioshow med navnet "Trance Around The World". Trance Around The World blev udgivet ugentligt indtil 2012 hvor showet nåede 450 episoder. Episode nummer 450 var en jubilæums koncert i Bangalore, der samtidig markerede starten på et nyt radioshow kaldet "Group Therapy with Above & Beyond".

Udgivelser 
Above & Beyond udgav deres første album "Tri-State" i marts 2006 sammen med singlen "Alone Tonight".

Albums 
 2006 "Tri-State"
 2008 "Sirens of the Sea" (under aliaset: OceanLab)
 2009 "Sirens of the Sea Remixed" (under aliaset: OceanLab)
 2011 "Group Therapy"
 2014 "Acoustic"
 2015 "We Are All We Need"
 2016 "Acoustic II" 
 2018 "Common Ground"

Singler 
 2001 "Clear Blue Water" (under aliaset: OceanLab) (feat. Justine Suissa)
 2002 "Sky Falls Down" (under aliaset: OceanLab) (feat. Justine Suissa)
 2002 "Far From In Love" (feat. Kate Cameron)
 2003 "Beautiful Together" (under aliaset: OceanLab) (feat. Justine Suissa)
 2004 "No One On Earth" (feat. Zoë Johnston)
 2004 "Satellite" (under aliaset: OceanLab) (feat. Justine Suissa)
 2005 "Air For Life" (with Andy Moor)
 2006 "Alone Tonight" (feat. Richard Bedford)
 2006 "Can't Sleep" (feat. Ashley Tomberlin)
 2007 "Good For Me" (feat. Zoë Johnston)
 2007 "Home" (feat. Hannah Thomas)
 2008 "Sirens Of The Sea" (under aliaset: OceanLab)
 2008 "Miracle" (under aliaset: OceanLab)
 2008 "Breaking Ties" (under aliaset: OceanLab)
 2009 "On A Good Day" (under aliaset: OceanLab)
 2009 "Lonely Girl" (under aliaset: OceanLab)
 2009 "Anjunabeach"
 2011 "Sun & Moon" (feat. Richard Bedford)
 2011 "Sea Lo Que Será"  (feat. Miguel Bosé)
 2011 "Thing Called Love" (feat. Richard Bedford)
 2011 "Sun & Moon" (feat. Richard Bedford)
 2011 "You Got To Go" (feat. Zoë Johnston)
 2011 "Every Little Beat" (feat. Richard Bedford)
 2012 "Love Is Not Enough" (feat. Zoë Johnston)
 2012 "On My Way To Heaven" (feat. Richard Bedford)
 2012 "Alchemy" (feat. Zoë Johnston)
 2013 "Walter White"
 2014 "We Are All We Need" (feat. Zoë Johnston)
 2014 "Blue Sky Action" (feat. Alex Vargas)
 2014 "Sticky Fingers" (feat. Alex Vargas)
 2015 "Peace Of Mind" (feat. Zoë Johnston)
 2015 "All Over The World" (feat. Alex Vargas)
 2015 "Counting Down The Days" (feat. Gemma Hayes)
 2015 "Fly To New York" (feat. Zoë Johnston)

Eksterne links 
 http://www.aboveandbeyond.nu

Kilder 

Dj's fra Storbritannien
Elektroniske musikere
Musikgrupper fra Storbritannien
Tomas O'Suilleabhain

Tomas O'Suilleabhain (født 1973 i Dublin) er en irsk skuespiller. Han vises jævnligt på irsk tv og i film-roller. O'Suilleabhain bidrager regelmæssigt til irsk kunst. Han er muligvis bedst kendt for sin rolle i filmen Intermission fra 2003.

Udvalgt filmografi

Film 
 Studs (2006)
 Adam and Paul (2004)
 The Fixer (2004)
 Intermission (2003)
 On the Edge (2001)
 Underworld (1999)

Fjernsyn 
 Rásaí na Gaillimhe (TV Series) (2009)
 The Clinic (TV series) (2008)
 Bill (2008)
 The Running Mate (2007)
 Showbands (Drama Series) (2006)
 Fergus's Wedding (2002)
 Paths to Freedom (2003)

Musik 
 Showbands – Original Soundtrack (2006)

Eksterne henvisninger 
 
 TV.COM
 Tomas O'Suilleabhain at film.com
 Tomas O'Suilleabhain MP3 

Skuespillere fra Irland
Personer fra Dublin
Brían F. O'Byrne

Brían Francis O'Byrne (født 16. maj 1967 i Mullagh, County Cavan, Irland) er en irsk skuespiller, der arbejder mest i USA.

Hans første bemærkelsesværdige præstationer var i Martin McDonaghs The Beauty Queen of Leenane og The Lonesome Vesten. Han er kendt for at spille alvorlige og dramatiske roller, såsom en seriemorder i Frozen (for hvilken han vandt en Tony Award for) og en anklaget præst for børnemisbrug i Doubt. O'Byrne optrådte også som præst i filmen Million Dollar Baby.

I maj 2007 blev O'Byrne nomineret til en Tony Award for sin præstation som Alexander Herzen i Tom Stoppard 's trilogi The Coast of Utopia.

I 2009 medvirkede O'Byrne i ABC's Flashforward som Aaron Stark.

Eksterne henvisninger 
 
 

Skuespillere fra Irland
Stan Levey

Stan Levey (født 5. april 1926 i Philadelphia, død 19. april 2005 i Van Nuys, Californien, USA) var en amerikansk jazztrommeslager. Levey var en af de første hvide beboptrommeslagere der var inspireret af Max Roach, og som tog Roachs koncept til sig. Levey har spillet og indspillet med Charlie Parker, Dizzy Gillespie, Dexter Gordon, Stan Kenton etc. og var en meget benyttet trommeslager i 50'erne på vestkysten i USA. Han har også lavet et par plader i eget navn.

Diskografi 
 Stan Levey Quintet
 Grand Stan
 Stanley The Steamer
 This Time The Drum's On Me

Eksterne kilder og henvisninger 
 Biografi mm
 

Trommeslagere fra USA
Jazzmusikere fra USA
Dannie Richmond

Charles Daniel "Dannie" Richmond (15. december 1935 i New York – 15. marts 1988 i New York, USA) var en amerikansk jazztrommeslager. 

Richmond startede oprindeligt som tenorsaxofonist i et Rock band, men blev så opdaget af Charles Mingus , som hyrede ham som trommeslager i sin gruppe. 

Richmond spillede med Charles Mingus til dennes død i 1979, og dannede derefter gruppen The Mingus Dynasty, som kørte Mingus stil og tradition videre.

Denne gruppe indeholdte musikere såsom Joe Farrell, Cameron Brown, Don Pullen og Jon Faddis. Richmond har desuden også lavet solo lp´er i Kvartet/Kvintet Format.

Diskografi 
 Dannie Richmond – In Jazz For The Culture Set
 Dannie Richmond – Ode To Mingus
 Dannie Richmond – Dannie Richmon Plays Charles Mingus
 Dannie Richmond – Dionysius
 Dannie Richmond – Jazz A Confronto
 Dannie Richmond – Dannie Richmond Quintet

Eksterne kilder og henvisninger 

 Biografi mm 

Jazzmusikere fra USA
Trommeslagere fra USA
Rosendal slot (Helsingborg)

Rosendal er et slot i Helsingborg kommun, Skåne.

Slottet ligger 10 km nordøst for Helsingborg. Slottet består af en hovedbygning med to fløje. Bygningerne har højrygget tag og tårne i begge de indvendige hjørner af gården. Rosendal Slot er blevet gennemgribende renoveret fra 2015 - 2022 så slottet i dag fremstår tro mod de oprindelige tanker fra Renæssancen.

Historie 
Rosendal Slot blev bygget i 1615 af den kongelige vasal Anders Bille, der blev udnævnt af Danmarks konge Christian IV, og er et af få renæssanceslotte i Sverige. Det blev arvet af hans bror, Claus Bille til Vanås, og derefter kom det gennem arv og ægteskab i Kjell Barnekows besiddelse. Hans enke, Margaret von Ascheberg, overlod Rosendal og Ellinge i arv til sin datter og hendes mand, friherre William Bennett. Deres efterkommere ejede ejendommen til 2015, hvor den blev overtaget af Poul Martin Mikkelsen. 

Siden overtagelsen af godset i 2015 har slottet gennemgået en gennemgribende renovering af de klassiske bygninger med ambitionen om at være tro mod den oprindelige idé med slottet. Bl.a. er de nedlagte voldgrave og sø mod nordøst genetableret ligesom parken er blevet udvidet og beplantet så den både i størrelse og flora og fauna er tro mod det oprindelige haveanlæg som smukt omgrænsede Rosendal og passede til bygningernes masse.

Rosendal Slot drives i dag af Poul & Beate Mikkelsen med familie, og har en række driftsgrene såsom landbrug, privat og kommerciel boligudlejning og event forretning med udgangspunkt i det nyrenoverede slot og udvalgte historiske driftsbygninger.

Eksterne henvisninger 
 Sylve Åkesson: Om Rosendal slot 
 slottets hjemmeside 

Slotte i Skåne
Bygninger, konstruktioner og anlæg i Helsingborgs kommun
Byggnadsminnen i Skåne län
Gefion Gymnasium

Gefion Gymnasium er et gymnasium i Indre København, som er en sammenlægning af Østre Borgerdyd Gymnasium og Metropolitanskolen.

Gefion Gymnasium ligger i samme bygning som Geocenter Danmark på Øster Voldgade 10. Gymnasiet ligger i område 5, der tidligere husede Geografisk Institut, og i det nu nedlagte GeoBibliotek. Lokalerne er blevet ledige på grund af "fortætningsreglen" (Antallet af kvadratmeter er skrumpet, samtidig med at studentermassen er vokset.).

I 2010 fik skolen 394 ansøgninger, hvilket er en stigning på over 60 % i forhold til det samlede antal ansøgninger til Østre Borgerdyd Gymnasium og Metropolitanskolen året før.

Gymnasiet optager 420 elever om året. De får dog langt flere ansøgere.

Rektorer 
 2010–2023: Birgitte Vedersø
 2023–: Thomas Jørgensen

Kildehenvisning 

Gymnasier i Danmark
Indre By (København)
Uddannelsesinstitutioner i København
Etableret i 2010
Ny Sverige

Ny Sverige (svensk: Nya Sverige, finsk: Uusi-Ruotsi) var en svensk koloni langs Delawarefloden på den midtatlantiske kyst af Nordamerika fra 1638 til 1655. Fort Christina, nu i Wilmington, Delaware, var den første bosættelse. Ny Sverige bestod af dele af de nutidige amerikanske delstater Delaware, Maryland, New Jersey og Pennsylvania. Udover svenskere og finner var der et stort antal nederlændere. Der kom også nogle tyskere som soldater i den svenske hær.

Den første kolonisering 
Sverige havde under Trediveårskrigen fået et stadigt større behov for indtægter til at finansiere felttog. En udvej var at underlægge sig områder, hvor Sverige kunne få privilegier på handel og toldindkrævning; dette var i starten særligt effektivt i Nordtyskland og Baltikum. Et alternativ som mange lande forsøgte på i 1600-tallet, var at skaffe sig oversøiske kolonier. I 1636 blev der dannet et svensk-nederlandsk kompagni der skulle etablere svenske kolonier og handelsstationer i Nordamerika. Det blev finansieret af nederlandske købmænd og højadelige svenskere. Etableringen var et paradoks, siden de svenske kolonier i Nordamerika kom til at ligge i konflikt med nederlænderne.

Kompagniet sendte to skibe af sted, bemandingen var svenskere og nederlændere. Lederen for ekspeditionen var nederlænderen Peter Minuit, han var godt kendt i Nordamerika, og som i 1624 havde købt Manhattan fra indianerne for lidt tøj, nogen glasperler og en flaske brændevin.

Efter at have sejlet over Atlanterhavet købte ekspeditionen i 1638 land fra indianerne ved Delaware-floden, som blev kaldt for Nye Sverige eller Nova Suecia. Ekspeditionen var så svagt bemandet at samarbejdet med indianerne blev livsnødvendig. Der blev bygget et fort ved Minquas Kill, hvilket var til stor irritation for de nederlandske nabokolonister. Dette fort blev kaldt Fort Christina efter den daværende svenske dronning.

Eksterne henvisninger 

 Nordisk Familjebok, Uggleupplagan, bind 20 (1914), sp. 152-157; opslag: Nya Sverige (svensk)
 Historiska Bilder LXIII: "Nya Sverige." (Svenska Familj-Journalen, Band IX, årgång 1870) (svensk)
 Ingvar Andersson: "Amerika-Sverige – Kolonien Nya Sverige. Delawareminnets historiska bakgrund" (Nordisk familjeboks månadskrönika, Häfte 6. Juni 1938; s. 381-386) (svensk)
 C. K.S. Sprinchorn: "Några drag ur Sveriges kolonipolitik" (Läsning för svenska folket 1922, s. 1-24) (svensk)
 Kort over Nya Sverige Otto Wilhelm Ålund : Amerika, dess upptäckt, eröfring och fyrahundraåriga utveckling (Stockholm, Alb. Bonniers Boktryckeri 1892)

Svensk kolonihistorie
USA's historie